CELEX: 32019R0036
Language: ro
Date: 2019-01-10 00:00:00
Title: Regulamentul (UE) 2019/36 al Comisiei din 10 ianuarie 2019 de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește substanța N-(2-metilciclohexil)-2,3,4,5,6-pentafluorobenzamidă (Text cu relevanță pentru SEE.)

11.1.2019   
               
               
                  RO
               
               
                  Jurnalul Oficial al Uniunii Europene
               
               
                  L 9/85
               
            
         REGULAMENTUL (UE) 2019/36 AL COMISIEI
         din 10 ianuarie 2019
         de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește substanța N-(2-metilciclohexil)-2,3,4,5,6-pentafluorobenzamidă
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare și de modificare a Regulamentului (CEE) nr. 1601/91 al Consiliului, a Regulamentelor (CE) nr. 2232/96 și (CE) nr. 110/2008 și a Directivei 2000/13/CE (1), în special articolul 11 alineatul (3),
         având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
         întrucât:
         
                     (1)
                  
                  
                     Anexa I la Regulamentul (CE) nr. 1334/2008 conține o listă a Uniunii de arome și materii prime aprobate destinate utilizării în și pe produsele alimentare și condițiile de utilizare a acestora.
                  
               
                     (2)
                  
                  
                     Prin Regulamentul de punere în aplicare (UE) nr. 872/2012 al Comisiei (3), a fost adoptată lista cu substanțe aromatizante care a fost introdusă în partea A din anexa I la Regulamentul (CE) nr. 1334/2008.
                  
               
                     (3)
                  
                  
                     Această listă poate fi actualizată în conformitate cu procedura comună la care se face referire la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie în urma unei cereri depuse de un stat membru sau de o parte interesată.
                  
               
                     (4)
                  
                  
                     Partea A a listei Uniunii conține atât substanțe aromatizante evaluate, care nu sunt însoțite de note de subsol, cât și substanțe aromatizante în curs de evaluare, identificate prin note de subsol numerotate de la 1 la 4.
                  
               
                     (5)
                  
                  
                     Substanța N-(2-metilciclohexil)-2,3,4,5,6-pentafluorobenzamidă nr. FL 16.119 a fost enumerată cu nota de subsol 4 în conformitate cu articolul 4 din Regulamentul de punere în aplicare (UE) nr. 872/2012, ceea ce înseamnă că datele științifice suplimentare trebuiau să fie transmise înainte de 31 decembrie 2013 în vederea finalizării evaluării.
                  
               
                     (6)
                  
                  
                     La 18 noiembrie 2013, solicitantul a transmis datele privind N-(2-metilciclohexil)-2,3,4,5,6-pentafluorobenzamida nr. FL 16.119.
                  
               
                     (7)
                  
                  
                     La 1 februarie 2017, Agenția Europeană pentru Siguranța Alimentară (denumită în continuare „autoritatea”) a finalizat evaluarea siguranței substanței [nr. FL: 16.119] atunci când este utilizată ca substanță aromatizantă (4) și a concluzionat că utilizarea sa nu ridică probleme de siguranță la nivelurile estimate ale aportului alimentar. De asemenea, autoritatea a remarcat că această substanță este destinată a fi utilizată ca substanță cu proprietăți de modificare a aromei. Prin urmare, condițiile de utilizare a acestei substanțe ar trebui să reflecte acest lucru. Pe baza celor de mai sus, ar trebui să fie introduse restricții de utilizare pentru anumite produse alimentare din anumite categorii de produse alimentare.
                  
               
                     (8)
                  
                  
                     Lista Uniunii prevăzută în Regulamentul (CE) nr. 1334/2008 are scopul de a reglementa numai utilizarea substanțelor aromatizante care sunt adăugate produselor alimentare pentru a le da sau a le modifica mirosul și/sau gustul. Substanța nr. FL 16.119 ar putea fi adăugată produselor alimentare și în alte scopuri decât cel de aromatizare, iar astfel de utilizări fac în continuare obiectul unor norme diferite ale Uniunii. Prezentul regulament stabilește condițiile de utilizare care se referă exclusiv la utilizarea nr. FL 16.119 ca substanță aromatizantă.
                  
               
                     (9)
                  
                  
                     De asemenea, autoritatea a furnizat în avizul său observații privind specificațiile substanței și a indicat că lipseau informațiile suplimentare referitoare la raportul de enantiomeri. Solicitantul a furnizat Comisiei informații privind chestiunile de mai sus. Prin urmare, specificațiile ar trebui să fie adaptate în consecință.
                  
               
                     (10)
                  
                  
                     În consecință, această substanță aromatizantă ar trebui să fie enumerată ca substanță evaluată în lista Uniunii de substanțe aromatizante, fără trimiterea la o notă de subsol cuprinsă în rubrica sa actuală din lista Uniunii.
                  
               
                     (11)
                  
                  
                     Prin urmare, partea A a anexei I la Regulamentul (CE) nr. 1334/2008 ar trebui modificată în consecință.
                  
               
                     (12)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Partea A a anexei I la Regulamentul (CE) nr. 1334/2008 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 ianuarie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 354, 31.12.2008, p. 34.
         
            (2)  JO L 354, 31.12.2008, p. 1.
         
            (3)  Regulamentul de punere în aplicare (UE) nr. 872/2012 al Comisiei din 1 octombrie 2012 de adoptare a listei cu substanțele aromatizante prevăzute în Regulamentul (CE) nr. 2232/96 al Parlamentului European și al Consiliului, de introducere a acesteia în anexa I la Regulamentul (CE) nr. 1334/2008 al Parlamentului European și al Consiliului și de abrogare a Regulamentului (CE) nr. 1565/2000 al Comisiei și a Deciziei 1999/217/CE a Comisiei (JO L 267, 2.10.2012, p. 1).
         
            (4)  EFSA Journal 2017;15(3):4726.
      
      
         
            ANEXĂ
            În partea A secțiunea 2 la anexa I la Regulamentul (CE) nr. 1334/2008, rubrica referitoare la „N-(2-Metilciclohexil)-2,3,4,5,6-pentafluorobenzamidă” se înlocuiește cu următorul text:
            
               
                           „16.119
                        
                        
                           
                              N-(2-metilciclohexil)-2,3,4,5,6-pentafluorobenzamidă
                        
                        
                           1003050-32-5
                        
                        
                           2081
                        
                        
                            
                        
                        
                           Amestec de diastereoizomeri cis-/trans-
                           
                           
                                       —
                                    
                                    
                                       60-80 % trans-, constând din 50 % (1S,2S) și 50 % (1R,2R), și
                                    
                                 
                                       —
                                    
                                    
                                       20-40 % cis-, constând din 50 % (1R,2S) și 50 % (1S,2R).
                                    
                                 
                        
                           Restricții pentru utilizarea ca substanță aromatizantă:
                           
                                        
                                    
                                    
                                       În categoria 1 – maximum 1 mg/kg;
                                    
                                 
                                        
                                    
                                    
                                       În categoria 12 – maximum 6 mg/kg;
                                    
                                 
                                        
                                    
                                    
                                       În categoria 14.1.4 – maximum 3 mg/kg
                                    
                                 
                        
                            
                        
                        
                           EFSA”